
R E F E R A T    D E   A P R O B A R E 
[bookmark: _Hlk133169976][bookmark: _Hlk101950187][bookmark: _Hlk132987402]privind  aprobarea documentației tehnico-economice faza Proiect pentru Autorizarea Executării Lucrărilor de Construire, a indicatorilor tehnico-economici reactualizați și a devizului general reactualizat pentru obiectivul
[bookmark: _Hlk114216679][bookmark: _Hlk83888314] de investiții ”POD  PESTE RÂURILE CRIȘUL  ALB  ȘI LUNCOI ÎN MUNICIPIUL BRAD, JUDEȚUL HUNEDOARA”, aprobat pentru
 finanțare prin  Programul Național de  Investiții ”Anghel Saligny",
 precum  și a sumei reprezentând categoriile de cheltuieli finanțate 
de la bugetul local pentru realizarea obiectivului



Prin Hotărârea Consiliului Local nr. 166/2019 s-a aprobat Studiul de fezabilitate și  Devizul  general pentru  obiectivul de investiții ”POD  PESTE RÂURILE CRIȘUL  ALB  ȘI LUNCOI ÎN  MUNICIPIUL BRAD, JUDEȚUL HUNEDOARA” în valoare totală de 5.994.992,39 lei cu TVA din care C+M = 5.011.821,84 lei cu TVA.
În vederea includerii la finanțare prin Programul Național de Investiții "Anghel Saligny" a acestui obiectiv de investiții, Municipiul Brad a depus cererea de finanțare și Devizul general estimativ, revizuit pe surse de finanțare, precum și alte documente solicitate de către MINISTERUL DEZVOLTĂRII, LUCRĂRILOR PUBLICE ȘI ADMINISTRAȚIEI.
Valoarea totală a  Devizului general estimativ, revizuit, este de 8.028.040,18 lei cu TVA din care:
                             - de la bugetul de stat 7.583.075,91 lei cu TVA;
                             - de la bugetul local       444.964,27 lei cu TVA.
Prin Ordinul ministrului dezvoltării, lucrărilor publice și administrației nr. 2364/08.09.2022 privind aprobarea listei obiectivelor de investiții și sumele alocate acestora pentru finanțarea, Programului Naţional de Investiţii "Anghel Saligny", Municipiului Brad i s-a acordat, de la bugetul de stat, suma de 4.182.113,03  lei cu TVA, față de suma solicitată de 7.583.075,91 lei cu TVA.
Având în vedere mențiunile anterioare, Devizul general, a necesitat a fi actualizat conform valorii alocată de la bugetul de stat.
În urma actualizării Devizului general, valoarea totală este de 8.028.040,18 lei cu TVA din care:
                        - de la bugetul de stat 4.182.113,03 lei cu TVA;
                        - de la bugetul local    3.845.927,15 lei cu TVA.

Conform prevederilor art. 5 alin. (1) din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, a fost elaborat de către S.C ALDOR S.R.L - Timișoara,  proiectul pentru autorizarea executării lucrărilor de construire – Proiect nr. C318-49736/2022.
Traseul propus pentru amenajare intersectează râurile Crișul Alb și Luncoi, motiv pentru care este necesară realizarea traversării celor două obstacole. În urma analizei efectuată  în etapa premergătoare, prin Studiul de fezabilitate, s-a optat pentru traversarea  celor două râuri cu o structură care să acopere distanța dintre malul stâng al Luncoiului și malul drept al Crișului Alb și de pe care să fie posibil accesul pe zona dintre cele două râuri la confluență, care se va amenaja ca zonă de agrement.
S-a optat pentru realizarea traversării cu o structură continuă de tip cadru (integrală) cu două deschideri, având lungimea totală a suprastructurii de 59,50 m.
Legătura dintre cele două străzi Cuza Vodă și Crișan  se va face prin intermediul a trei tronsoane cu caracteristici diferite, totalizând 131,75 m:
                 - tronson rampă de acces mal stâng Luncoi – cu lungimea de 32,25 m;
                 - pod cu lungimea tablierului de 59,50 m;
                 - tronson rampă de acces, mal drept Crișul Alb – cu lungimea de 40,00 m.
Datorită creșterii considerabile a prețului materialelor de construcție, a manoperei și a transportului, valoarea totală a Devizului general devine 8.678.519,25 lei cu TVA,  din care C+M = 6.930.358,38 lei cu TVA, finanțată astfel: 
                 - de la bugetul de stat 4.182.113,03 lei cu TVA;
                 - de la bugetul local    4.496.406,22 lei cu TVA.
De asemenea, beneficiarii sunt obligați să transmită în temeiul prevăzut la art. 9 lit. g) din Ordinul nr. 1333/2021  privind aprobarea Normelor metodologice pentru punerea în aplicare a prevederilor  O.U.G. nr. 95/2021, hotărârea consiliului local pentru categoriile de cheltuieli finanțate de la bugetul local. 
Astfel, valoarea  cheltuielilor neeligibile este de 4.496.406,23 lei cu TVA, din care suma de 161. 000 lei cu TVA, pentru anul I de investiție, este cuprinsă în Programul de Investiții Publice  pe anul 2023 la Capitolul 84 – ”Transporturi”.
În funcție de resursele financiare disponibile, se va suplimenta alocarea sumei necesară realizării obiectivului de investiții.
În contextul celor de mai sus am inițiat prezentul proiect de hotărâre prin care am propus aprobarea Documentației tehnico-economice faza Proiect pentru Autorizarea Executării Lucrărilor de Construire, a indicatorilor tehnico-economici, reactualizați și a Devizului general, reactualizat, pentru obiectivul de investiții ”POD  PESTE RÂURILE CRIȘUL  ALB  ȘI LUNCOI ÎN  MUNICIPIUL BRAD, JUDEȚUL HUNEDOARA”, aprobat pentru finanțare prin  Programul Național de  Investiții "Anghel Saligny", precum  și a sumei reprezentând categoriile de cheltuieli finanțate de la bugetul local pentru realizarea obiectivului și îl supun spre dezbatere și aprobare Consiliului Local al Municipiului Brad în forma prezentată.	 
	Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art. 9, lit. e), lit. g) din Ordinul nr. 1333/2021  privind aprobarea Normelor metodologice pentru punerea în aplicare a prevederilor  O.U.G. nr. 95/2021 pentru aprobarea Programului Naţional de Investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021, ale Ordinului nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a)-c) din Ordonanţa de urgenţă a Guvernului nr. 95/2021 pentru aprobarea Programului Naţional de Investiţii "Anghel Saligny", ale Ordinului nr. 2364/08.09.2022 al Ministrului Dezvoltării, Lucrărilor Publice și Administrației, privind aprobarea listei obiectivelor de investiții și sumele alocate acestora pentru finanțarea Programului Naţional de Investiţii "Anghel Saligny", ale art.129 alin. (1), alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.


P R I M A R
Florin CAZACU





